LIETUVOS RESPUBLIKOS

FIZINIŲ ASMENŲ PAJAMŲ MOKESČIO LAIKINOJO ĮSTATYMO 34 IR 41 STRAIPSNIŲ PAPILDYMO BEI PAKEITIMO

Į S T A T Y M A S

2002 m. gegužės 30 d. Nr. IX-915

Vilnius

(Žin., 1990, Nr. 31-742; 1992, Nr. 7-150; 1993, Nr. 30-681, Nr. 59-1144;

1994, Nr. 30-531, Nr. 58-1135; 1995, Nr. 34-814; 1996, Nr. 11-285, Nr. 46-1104;

1997, Nr. 28-662; 1998, Nr. 90-2481; 2000, Nr. 113-3603; 2001, Nr. 62-2236)

1 straipsnis. 34 straipsnio 4 dalies papildymas

34 straipsnio 4 dalį papildyti sakiniu ir šią dalį išdėstyti taip:

„Mokestis turi būti sumokėtas per 10 dienų, pasibaigus mėnesiui, kurį ta suma išmokėta. Operatyvinės veiklos subjektai, pasibaigus ketvirčiui, per 10 dienų sumoka mokestį už praeitą ketvirtį.“

2 straipsnis. 41 straipsnio 1 dalies pakeitimas

41 straipsnio 1 dalyje po žodžių „Įmonės įstaigos ir organizacijos“ įrašyti žodžius „išskyrus operatyvinės veiklos subjektus“ ir šią dalį išdėstyti taip:

„Įmonės, įstaigos ir organizacijos, išskyrus operatyvinės veiklos subjektus, privalo valstybinėms mokesčių inspekcijoms pateikti žinias apie visas Lietuvos Respublikos nuolatiniams gyventojams išmokėtas sumas (pinigais ir natūra), išskyrus išmokas, nurodytas šio įstatymo II, III ir IV dalyse, 33 straipsnio ketvirtojoje dalyje ir 35 straipsnyje (išskyrus 35 straipsnio 10 punkto nuostatą dėl per metus parduoto vieno bet kokios vertės vienos ar kitos rūšies daikto).“

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________